Per Bredesen

Per Bredesen (født 22. desember 1930, død 3. oktober 2022) var en norsk fotballspiller. Han var proffspiller i Italia i mange år, og regnes som en av Norges beste spillere gjennom tidene av NFFs tidligere generalsekretær Nicken Johansen. Hans posisjon på banen var indre høyre, som grovt sett tilsvarer offensiv midtbanespiller etter dagens begreper.

Bredesen startet karrieren i Ørn-Horten på slutten av 1940-tallet, og ble raskt anerkjent som et av de største talentene i norsk fotball. Han debuterte på  allerede som 18-åring i 1949. Totalt spilte Bredesen 18 A-landskamper, og scoret sju landslagsmål, før han i 1952 ble signert av den italienske klubben SS Lazio.

Bredesen spilte tre sesonger i Lazio, og spilte senere for Serie A-klubbene Udinese Calcio, AC Milan, AS Bari og FC Messina Peloro. I 1957 ble han som første, og inntil 2023 eneste nordmann, italiensk seriemester med Milan. Totalt spilte Bredesen 212 kamper, og scoret 50 mål i italiensk fotball. Han la opp som profesjonell spiller, og returnerte til Norge i 1961, der han fortsatte karrieren på Ørn.

Da Bredesen ble Italia-proff, ble han også uaktuell for landslagsspill på grunn av Norges Fotballforbunds selvpålagte amatørbestemmelser, som sa at enhver spiller som mottok betaling for å spille fotball, ble utestengt fra landslagsspill. Denne særnorske regelen ble opphevet i 1969, men da hadde Bredesen spilt sin siste sesong for Ørn Horten.

I 1962 ga han ut boken med tittelen Fotballen er rund på 146 sider på Aschehougs forlag.

 Karriere som spiller 
KlubbKamper*Mål*Periode Ørn-Horten49161948-1952 Lazio93191952-1955 Udinese34151955-1956 Milan2761956-1958 Bari2151958-1959 Messina3851959-1961 Ørn-Horten??1961-1963
* Kun seriekamper.

 Bibliografi 

 Referanser 

 Eksterne lenker 


  Per Bredesen på worldfootball.net
  Per Bredesen eu-football.info
  Per Bredesen - Et italiensk proffeventyr på fotballmuseet.blogspot.no, Publisert 7. august 2009.
  Per Bredesen – den glemte legenden på www.trenerforeningen.no, Publisert 14. november 2013 av Øyvind Johannessen.
  Solstrålen fra Horten på www.fotballsonen.com, Publisert 9. februar 2013 av Kasper Meidell.

Kategori:Norske fotballspillere
Kategori:Norske landslagsspillere i fotball for herrer
Kategori:Norske bandyspillere
Kategori:Fotballspillere for FK Ørn-Horten
Kategori:Norske fotballspillere i Italia
Kategori:Fotballspillere for AC Milan
Kategori:Fotballspillere for SS Lazio
Kategori:Fotballspillere for Udinese Calcio
Kategori:Fotballspillere for AS Bari
Kategori:Fotballspillere for ACR Messina Peloro
Kategori:Personer fra Horten kommune
Kategori:Personer begravet på Horten kirkegård